EkBass/fiwiki-20250220-pages-articles huggingface dataset:
Annuli Jährn

Hagar Valborg Annuli Jährn (o.s. Lagerstam, 29. maaliskuuta 1905 Tornio – 20. joulukuuta 1991) oli suomalainen kuvittaja ja ruotsin kielellä kirjoittanut lastenkirjailija. Annuli Jährn oli myös postikorttitaiteilija, joka käytti korteissaan signeerausta A. J. Jährnin vanhemmat olivat asematarkastaja Fredrik Lagerstam ja Signe Hildegard Montell. Hän oli naimisissa vuodesta 1926 helsinkiläisen myyntipäällikkö Rafael Jährnin kanssa. == Teoksia == * Barnens tomtevänner ; teksti ja kuvitus Annuli Jährn. Bildkonst, Helsingfors 1940, 5. uppl. 1945, suomeksi nimellä Lasten tonttuystävät. Kuvataide, Helsinki 1940, 6. painos 1946 * Fröken Rödlock. Söderström, Helsingfors 1943 == Lähteet == * * Svenskt författarlexikon 2. 1941-1950 (Projekt Runeberg) * Aarresalkku 21.5.2013 : Suomalaisia postikorttitaiteilijoita ===Viitteet=== Luokka:Suomalaiset kuvittajat Luokka:Suomalaiset lasten- ja nuortenkirjailijat Luokka:Vuonna 1905 syntyneet Luokka:Vuonna 1991 kuolleet
Marino Girolami

Marino Girolami (1. helmikuuta 1914 Rooma – 20. helmikuuta 1994 Rooma) oli italialainen elokuvaohjaaja ja käsikirjoittaja. Girolami opiskeli Rooman Kokeellisessa elokuvakeskuksessa ja työskenteli Mario Soldatin ja Renato Castellanin apuohjaajana. Hänen ensimmäinen ohjaustyönsä oli Pakeneva nainen (La strada buia) vuonna 1949. Girolami teki kymmenittäin komedioita ja muita viihde-elokuvia kunnes vetäytyi alalta 1980-luvun puolivälissä. Hänet tunnetaan myös taiteilijanimillä Frank Martin, Jean Bastide, Fred Wilson ja Franco Martinelli. Girolami on ohjaaja Romolo Guerrierin veli sekä ohjaaja Enzo G. Castellarin ja näyttelijä Ennio Girolamin isä. == Lähteet == == Aiheesta muualla == * Elonet: Marino Girolami * Internet Movie Database: Marino Girolami Luokka:Italialaiset elokuvakäsikirjoittajat Luokka:Italialaiset elokuvaohjaajat Luokka:Vuonna 1914 syntyneet Luokka:Vuonna 1994 kuolleet
Pimeäfermentaatio

Pimeäfermentaatio on mikrobien aineenvaihduntaa, jossa ei ole valoa tai valo on saatu fotosynteesissä ja on siirrytty seuraavaan vaiheeseen, jossa saatu energia käytetään solun kasvuun. Pimeäfermentaatiota tapahtuu käymisessä. Pimeäfermentaatiosta käytetään uudempaa nimitystä; Valosta riippumaton reaktio. Pimeäfermentaatiota tapahtuu nisäkkäillä ruoansulatuskanavassa sekä luonnossa mm. järven pohjasedimentissä. Nämä ovat esimerkkejä metanogeneesistä. Teollinen esimerkki on biokaasulaitos, jossa ilman happea ja valoa bakteerit syövät orgaanista ainetta metaaniksi ja hiilidioksidiksi 4:ssä eri vaiheessa. Käytännön esimerkki on hiiva ja sen käyttäminen leivonnassa sekä kotikaljan sekä siman valmistuksessa. Levien kasvussa ja yhteyttämisessä on fotosynteesivaihe sekä valosta riippumaton kasvuvaihe. Tällöin solujen toiminta on sekä valosta riippuvaa että riippumatonta vuorotellen. Levää voikin kasvattaa siten, että se saa valoa ja jatkaa kasvua esimerkiksi kasvunestettä sekoittamalla läpinäkyvän säiliön reunalle ja taas keskiosiin. == Lähteet == * Tampereen teknillinen yliopisto: "Mikrobiologia I" , 2013, sivu 75. == Aiheesta muualla == * Vedyn tuottaminen säilöheinästä pimeäfermentaatiolla Luokka:Metabolia
The Venetian Macao

The Venetian Macao () on kasino ja hotellikompleksi Macaossa Kiinassa. Se avattiin 28. elokuuta 2007. The Venetian Macaon omistaa kasinomiljardööri Sheldon Adelsonin Las Vegas Sands -yhtiö. Hotellihuoneita on 3 000, erilaisia pelikoneita kasinolla on 3 400 ja pöytä- ja pokeripelejä on 870.https://web.archive.org/web/20151224173412/http://phx.corporate- ir.net/phoenix.zhtml?c=185629&p;=irol-newsArticle&ID;=1045227&highlight;= The Venetian Macao on maailman suurin kasino ja maailman toiseksi suurin vapaasti seisova rakennus Kiinassa sijaitsevan monitoimirakennuksen New Century Global Centerin jälkeen.http://www.mtv.fi/uutiset/ulkomaat/artikkeli/macaossa- avattiin-tanaan-maailman-suurin-kasino/2287820 http://yle.fi/uutiset/kiina_avasi_maailman_suurimman_rakennuksen_- _tilaa_17_miljoonaa_neliota/6714290 == Kasino == Kasino on pinta-alaltaan 50 700 neliömetriä. Se on jaettu neljän erin teeman mukaiseen pelialueeseen, joita kutsutaan nimillä Golden Fish, Imperial House, Red Dragon ja Phoenix. Kasinossa on yli 3 400 peliautomaattia ja 800 pelipöytää. Hotellissa on oma klubinsa (nimeltä Paiza Club), joka on tarkoitettu pelkästään arvostetummille vieraille. Sille on oma sisäänkäynti, aula, vastaanottotiski sekä vain klubin jäsenten käytössä olevat hissit. Paiza Clubin pelialue on jaettu yksityisiin pelihuoneisiin, jotka on nimetty tunnettujen Aasian kaupunkien ja alueiden mukaan esimerkiksi Yunnaniksi, Kantoniksi, Hongkongiksi, Singaporeksi ja Kuala Lumpuriksi. == Majoitus == Hotellitorni tarjoaa 2 905 sviittiä. Majoitusta on kerroksissa 7–38. Paiza-sviitit on varattu pelkästään arvostetuille vieraille. Suurin niistä on nimeltään The Presidente, johon kuuluu muun muassa neljä makuuhuonetta. == Lähteet == == Aiheesta muualla == * The Venetian Macao viralliset sivut Luokka:Kasinot Luokka:Hotellit Luokka:Macaon rakennukset ja rakennelmat
Aili Moberg-Gidlund

Aili Estrid Ingrid Moberg-Gidlund (13. heinäkuuta 1905 Hämeenlinna – 3. maaliskuuta 2002 Sollefteå)Döda, Aili Moberg-Gidlund, Hufvudstadsbladet, 2002, No 71, sivu 19, julkaistu 14.3.2002 oli suomalainen opettaja ja ruotsin kielellä kirjoittanut runoilija.Suomen Kirjailijat 1945–1980, Moberg-Gidlund, Aili, sivu 413, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 Moberg-Gidlund tuli ylioppilaaksi Hämeenlinnan ruotsalaisesta yhteiskoulusta 1923. Hän valmistui kansakoulunopettajaksi Ekenäs seminarium seminaarista 1925. Hänellä oli korkeakouluopintoja. Kansakoulunopettajana Moberg-Gidlund oli Inkoossa 1925–1928 ja voimistelunopettajana Äggelby svenska samskola koulussa 1928–1932. Pisimmän työjakson hän teki kansakoulunopettajana Helsingissä 1930–1965. Moberg-Gidlundin vanhemmat olivat metsänhoitaja Karl Knut Moberg ja Ingrid Emilia Anna Ellen (o.s. Leidenius). Puoliso oli Henrik Edvin Gidlund vuodesta 1965. == Teoksia == * Din hand. Religiös dikt 8. Förbundet för svenskt församlingsarbete i Finland, Helsingfors 1968 * Evigt nu. Församlingsförbundets förlag, Helsingfors 1974 * Mycket mera. A. Moberg- Gidlund, Sollefteå 1993 == Lähteet == * * Kirjasampo.fi: Aili Moberg-Gidlund === Viitteet === Luokka:Suomalaiset opettajat Luokka:Suomalaiset runoilijat Luokka:Vuonna 1905 syntyneet Luokka:Vuonna 2002 kuolleet
Gas (albumi)

Gas on samannimisen minimal techno -artistin debyyttialbumi, joka julkaistiin loppuvuodesta 1996. Albumin kaikki kappaleet ovat nimettömiä, kuten muissakin Gasin studioalbumeissa. Albumi julkaistiin kokonaisuudessaan vuonna 2008 kokoelma-albumilla Nah und Fern, yhdessä muiden Gasin studioalbumien kanssa. == Kappaleet == # [Untitled] - 10.30 # [Untitled] - 13.43 # [Untitled] - 14.29 # [Untitled] - 11.11 # [Untitled] - 13.34 # [Untitled] - 13.30 == Kokoonpano == * Wolfgang Voigt - kaikki musiikki ja tuotanto * Biancha Strauch - albumin sommittelu == Lähteet == Luokka:Vuoden 1996 esikoisalbumit Luokka:Gasin albumit
Barolo (Italia)

Barolo on kunta Italiassa Piemonten alueella sijaitsevassa Cuneon maakunnassa. Barolo sijaitsee noin 15 kilometriä Albasta lounaaseen. == Historiaa == Kunnan historia ulottuu aina keskiajalle saakka. == Talous == Kunta on barolo-viinin tuotantoalueen keskus. == Linnat == Barolon keskustaa hallitsee suuri linna, Castello Falletti di Barolo. Linnassa sijaitsee viinimuseo, jossa esitellään alueen viinintuotantoa. Barolon linnassa on lukuisien vanhojen salien lisäksi nähtävillä Silvio Pellicon historiallinen kirjasto. Linnassa on myös taidenäyttelyitä. La Morraan johtavan tien varrella on toinen linna, Castello della Volta, joka myös näkyy Barolon kylään.http://www.comune.barolo.cn.it/ == Lähteet == == Aiheesta muualla == Luokka:Cuneon maakunnan kunnat
Soha Ali Khan

Soha Ali Khan Pataudi (; s. 4. lokakuuta 1978 New Delhi) on intialainen näyttelijä, joka tunnetaan pääasiassa työstään hindinkielisissä elokuvissa. Hän on kriketinpelaaja Mansoor Ali Khan Pataudin ja näyttelijä Sharmila Tagoren tytär, ja näyttelijä Saif Ali Khanin nuorempi sisar. == Yksityiselämä == Khan meni naimisiin näyttelijä Kunal Khemun kanssa Mumbaissa 25. tammikuuta 2015. Heidän tyttärensä syntyi syyskuussa 2017. == Filmografia == Vuosi Elokuva Rooli Kieli Muuta 2004 Iti Srikanta Kamallata Bengali Dil Maange More Neha Hindi 2005 Pyaar Mein Twist Riya Arya Hindi Shaadi No. 1 Sonia Hindi Antarmahal Jasomati Bengali 2006 Rang De Basanti Sonia Hindi Ahista Ahista Megha Joshi Hindi 2007 Khoya Khoya Chand Nikhat Hindi Chaurahen Ira Englanti 2008 Mumbai Meri Jaan Rupali Joshi Hindi Dil Kabaddi Mita Hindi 2009 Dhoondte Reh Jaaoge Neha Chattopadhayay Hindi 99 Pooja Hindi Tum Mile Sanjana Hindi Meridian Lines Sameera Hindi/englanti Life Goes On Diya Banerjee Englanti 2010 Mumbai Cutting Hindi Tera Kya Hoga Johnny Preeti Hindi 2011 Soundtrack Gauri Hindi 2012 Keskiyön lapset Jamila Englanti 2013 Saheb, Biwi Aur Gangster Returns Ranjana Hindi Go Goa Gone Hardikin ex-tyttöystävä Hindi Erikoisesiintyminen War Chod Na Yaar Ruth Dutta Hindi 2014 Mr Joe B. Carvalho Shantipriya Phadnis Hindi Chaarfutiya Chhokare Neha Thandon Hindi 2016 31st October Tejinder Kaur Hindi Ghayal Once Again Rhea Hindi 2018 Saheb, Biwi Aur Gangster 3 Ranjana Hindi == Palkinnot == Vuosi Palkinto Kategoria Elokuva Tulos 2006 Global Indian Film Awards Paras naissivuosa Rang De Basanti 2007 International Indian Film Academy Awards Paras naissivuosa Rang De Basanti 2007 Bengal Film Journalists’ Association Awards Paras naissivuosa – hindi Rang De Basanti 2007 Filmfare Awards Paras naissivuosa Rang De Basanti 2007 Stardust Awards Huomisen naissupertähti Rang De Basanti == Lähteet == == Aiheesta muualla == * * Luokka:Intialaiset näyttelijät Luokka:Vuonna 1978 syntyneet Luokka:Elävät henkilöt
Southern Poverty Law Center

Southern Poverty Law Center (suom. 'Etelän köyhäin lakikeskus') on 1971 Morris Deesin ja Joseph J. Levin Jr:in Montgomeryssä, Alabamassa perustama ihmisoikeusasiajärjestö, joka tarjoaa lakiapua. Se voitti vuonna 1987 alabamalaisen mustan nuoren (Michael Donald) lynkkaus-jutussa oikeusjutun United Klans of Americaa (suom. 'Amerikan yhdistyneet klaanit') vastaan. Morris Deesin ja Southern Poverty Law Centerin tarinaa on kuvattu vuonna 1991 tv-elokuvassa Blind Hate. == Lähteet == * * == Aiheesta muualla == * Kotisivut * Morris Dees. Hate on Trial: The Case Against America's Most Dangerous Neo- Nazi. Villard, (February 23, 1993) ISBN 0-679-40614-X (280 sivua) Luokka:Ihmisoikeudet Luokka:Ihmisoikeusjärjestöt‎ Luokka:Rasismi Yhdysvalloissa Luokka:Syrjintä
Austin Pendleton

Austin Pendleton (s. 27. maaliskuuta 1940) on yhdysvaltalainen näyttelijä sekä teatteriohjaaja. Pendleton on tehnyt yhteensä yli sata esiintymistä eri televisiosarjoissa ja elokuvissa, joista tunnetuimpia ovat mm. William Giles vankiladraamassa Kylmä rinki sekä Frederick Larrabee komediaelokuvassa Ottaaks’ päähän?. Pendleton on ollut naimisissa v. 1970 alkaen Katina Commingsin kanssa, jonka kanssa hänellä on yksi lapsi. == Osittainen filmografia == * Ottaaks’ päähän? (1972) * Muppet-elokuva (1979) * Robotti rakastuu (1986) * Serkkuni Vinny (1991) * Oma pikku agenttini (1994) * Tilaa rakkaudelle (1996) * Neljäs kerros (1999) * Nemoa etsimässä (2003) * Wall Street: Money Never Sleeps (2010) Luokka:Yhdysvaltalaiset näyttelijät Luokka:Vuonna 1940 syntyneet Luokka:Elävät henkilöt
Je ne sais pas pourquoi

"Je ne sais pas pourquoi" (), nimeltään "I Still Love You (Je Ne Sais Pas Pourquoi)" Australiassa, Uudessa-Seelannissa, Yhdysvalloissa ja Kanadassa, on kappale Kylie Minoguen debyyttialbumilta Kylie (1988). Se julkaistiin singlenä 17. lokakuuta 1988, ja sen kirjoittivat ja tuottivat Stock, Aitken ja Waterman. == Kappaleet == ;CD single # "Je Ne Sais Pas Pourquoi" (Moi Non Plus Mix) – 5:55 # "Made In Heaven" (Maid in England Mix) – 6:20 # "The Loco- Motion" (Sankie Mix – Long Version) – 6:55 ;7" single # "Je Ne Sais Pas Pourquoi" – 4:01 # "Made in Heaven" – 3:24 ;12" single # "Je Ne Sais Pas Pourquoi" (Moi Non Plus mix) – 5:55 # "Made in Heaven" (Maid in England mix) – 6:20 ;Brittiläinen 12" remix # "Je Ne Sais Pas Pourquoi" (The Revolutionary Mix) – 7:16 # "Made in Heaven" (Maid in England Mix) – 6:20 ;Yhdysvaltalainen 12" single # "Je Ne Sais Pas Pourquoi" (Moi Non Plus Mix) – 5:55 # "Je Ne Sais Pas Pourquoi" (The Revolutionary Mix) – 7:16 # "Made in Heaven" (Maid in England Mix) – 6:20 == Listasijoitukset == Lista (1988) Korkein sijoitus Australia (ARIA Charts) 11 Suomi (Suomen virallinen lista) 1 Ranska (SNEP) 15 Saksa (Media Control Charts) 14 Irlanti (Irish Singles Chart) 2 Uusi-Seelanti (RIANZ) 9 Norja (VG-lista) 10 Sveitsi (Schweizer Hitparade) 24 Britannia (UK Singles Chart) 2 == Esitykset konserteissa == * Disco in Dream / The Hitman Roadshow * Enjoy Yourself Tour * Rhythm of Love Tour * Showgirl Tour == Lähteet == == Aiheesta muualla == * Kylie Minoguen virallinen sivusto Luokka:Vuoden 1988 kappaleet Luokka:Kylie Minoguen kappaleet
Laulu kaikille

Laulu kaikille on Agit Propin toinen studioalbumi, joka ilmestyi vuonna 1974 ja uudelleenjulkaisuna CD-muodossa 2002. Sen julkaisi myös Länsi-Saksassa vuonna 1976 paikallinen Pläne-levymerkki. Albumin kannen on suunnitellut Mika Launis. == Kappaleet == === A-puoli === # # # # # # # === B-puoli === # * # # (san. Bertolt Brecht, suom. Hannu-Pekka Lappalainen) # # # == Solistit == * Pekka Aarnio * Monna Kamu * Martti Launis * Sinikka Sokka == Lähteet == * Discogs Luokka:Vuoden 1974 albumit Luokka:Agit Propin albumit Luokka:Love Recordsin albumit
Hammarlands IK

Hammarlands IK on vuonna 1941 perustettu Hammarlandilainen jalkapalloseura, joka pelaa kaudella 2014 Ruotsin sarjajärjestelmän 8. Divisioonan itäisessä lohkossa. Joukkueen edustus on nykyisin osa FC Ålandia. == Pelaajat ja valmentajat == === Nykyinen joukkue === == Lähteet == == Aiheesta muualla == * Hammarlands IK virallinen sivusto Luokka:Suomalaiset jalkapalloseurat Luokka:Hammarland Luokka:Vuonna 1941 perustetut urheiluseurat
TDM

TDM voi tarkoittaa seuraavia: * TDM, Teledifusão de Macau, macaolainen radio- ja televisioverkko * TDM, Team Data Manager, I-DEAS-suunnittelujärjestelmään kuuluva tuotetiedon hallintaohjelma ja tietokanta * TDM GCC, MinGW-kääntäjä * TDM, Time Division Multiplexing, piirikytkennän kanavanvaraus aikajakson perusteella * TDM, Tour de Mäntyharju, Mäntyharjun Reissupolku-järjestön vuosittainen pyöräilytapahtuma * TDM, Team Deadmatch, Ace of Spades -videopelin pelimuoto * TDM, TDM, Quake III Arena -pelin tiimipelimuoto * TDM, Yamahan vuosina 1991-2011 valmistama moottoripyörä
Who Is In Your Heart Now?

”Who Is In Your Heart Now?” on englantilais-tanskalais-suomalaisyhtye Studio Killersin kappale yhtyeen nimeä kantavalta esikoisalbumiltaan. Kappale julkaistiin albumin neljäntenä singlenä lokakuussa 2013. Kappale ei saavuttanut kovin suurta menestystä, sillä sen ainoaksi listamerkinnäksi jäi Suomen radiolistan 73. sija. == Kappaleet == # == Listasijoitukset == Lista Paras sijoitus Suomen virallinen singlelista – Suomen virallinen latauslista – Suomen radiolista 73 == Lähteet == Luokka:Vuoden 2013 kappaleet Luokka:Studio Killersin kappaleet
Rifabutiini

Rifabutiini (C46H62N4O11) on puolisynteettinen antibiootti ja rakenteeltaan rifamysiinin spiropiperidyylijohdannainen. Yhdiste on vaikutukseltaan laajakirjoinen antibiootti ja erityisesti sitä käytetään tuberkuloosin ja muiden mykobakteerien (Mycobacterium) aiheuttamien infektioiden hoitoon. ==Vaikutusmekanismi ja käyttö== Rifabutiini sitoutuu bakteerien RNA- polymeraasientsyymiin ja inhiboi sen toimintaa. Tämän seurauksena bakteerin RNA:n synteesi estyy. Yhdiste estää myös DNA-synteesiä estämällä uusien tymidiiniemästen liittymistä DNA-ketjuun. Rifabutiini vaikuttaa useisiin sekä grampositiivisiin että gramnegatiivisiin bakteereihin muun muassa Pseudomonas-, Staphylococcus- ja Mycobacterium-sukujen lajeihin. Erityisesti yhdistettä käytetään tuberkuloosin hoitoon ja Mycobacterium avium- intracellulare -infektion hoitoon HIV:tä sairastavilla. Rifabutiini on tehokkaampi antibiootti kuin rifampisiini ja sillä on rifampisiiniin verrattuna vähemmän yhteisvaikutuksia muiden lääkkeiden, esimerkiksi proteaasien estäjien kanssa. Myös resistenttiyden kehittyminen rifabutiinia vastaan on vaikeampaa kuin rifampisiiniä vastaan.Frederick J. Antosz: Ansamacrolides, Kirk-Othmer Encyclopedia of Chemical Technology, John Wiley & Sons, New York, 2000. Viitattu 8.3.2014 ==Haitta- ja yhteisvaikutukset== Rifabutiini voi aiheuttaa toimintahäiriöitä maksassa, niveltulehduksen tai uveiitin eli silmän suonikalvoston tulehduksen. Rifabutiini aktivoi maksan CYP3A4-entsyymin toimintaa ja tämä voi nopeuttaa muiden lääkeaineiden aineenvaihduntaa, mikä heikentää niiden tehoa. CYP3A4:ää inhiboivat entsyymit puolestaan hidastavat rifabutiinin aineenvaihduntaa, mikä voi altistaa haittavaikutuksille. ==Lähteet== Luokka:Antibiootit Luokka:WHO:n tärkeimmät lääkkeet
Castiglione Falletto

Castiglione Falletto on kunta Italiassa Piemonten alueella olevassa Cuneon maakunnassa. Kunnan keskustaa hallitsee linna, Castello di Castiglione Falletto, joka on yksityisomistuksessa. Kunnan nähtävyyksiin kuuluu myös Pyhän Laurentiuksen kirkko, La chiesa di San Lorenzo.Kunnan kotisivut Kunta kuuluu barolo-viinin tuotantoalueeseen.http://www.agraria.org/vini/barolo.htm == Lähteet == == Aiheesta muualla == Luokka:Cuneon maakunnan kunnat
Tom Starke

Tom Starke (s. 18. maaliskuuta 1981) on saksalainen jalkapallomaalivahti, joka edusti vuonna 2018 päättyneellä pelaajaurallaan Leverkusenia, Hamburgia, Paderbornia, Duisburgia, Hoffenheimia ja Bayern Müncheniä. == Lähteet == Luokka:Saksalaiset jalkapallomaalivahdit Luokka:Vuonna 1981 syntyneet Luokka:Elävät henkilöt
Kiinan tieteen ja tekniikan historia

Kiinan tieteen ja tekniikan historia käsittelee Kiinan ja kiinalaisen kulttuurin piirissä olevan tieteen ja tekniikan historiaa sivilisaation synnystä moderniin aikaan. Kiina on ollut lähes koko historiallisen ajan maailman suurin talous. Tieteellisteknisen kehityksen lähdettyä kiihtymään uudella ajalla länsimaissa, Kiina jäi kehityksestä jälkeen. Vielä 1800-luvun alussa suuren väestömääränsä vuoksi Kiinan talous oli Eurooppaa suurempi, mutta talous- ja väestönkasvun tyrehtyi vuosisadaksi ja 1800-luvun lopulla Yhdysvallat oli jo suurempi ja Kiinan talous noin neljäsosa Euroopan taloudesta.Schön, sivut 259-260 ==Muinais-Kiinasta uuden ajan alkuun== Sivilisaatio kehittyi Kiinassa erillään Euroopasta. Kulttuuri syntyi siellä noin 4000 eaa. Kiinan dynastioiden aika alkoi 2100 eaa. Xia-dynastiasta ja jatkui 1200-luvulle, jolloin mongolit valloittivat alueen. Kirjoitusjärjestelmä kehitettiin 2000-luvulla eaa., ja vanhimmat säilyneet kirjoitukset ovat ajalta 1500–1200 eaa. Mongoliaikana 1300-luvulla Marco Polo kävi Kiinassa ja tietoisuus Kiinan kehittyneestä kulttuurista levisi Eurooppaan. Yhteyksiä länteen Kiinalla oli ollut jo aikaisemmin esimerkiksi 600-luvulla Buddhalaismunkkien, kuten Xuanzangin kautta. Myös kiinalaiset tekivät merimatkoja, ja tunnetuin merenkulkija on Zheng He. Silkkitien kautta kiinalaisia keksintöjä, kuten ruuti ja kompassi, levisi Eurooppaan, mutta tekniikkaa siirtyi myös toiseen suuntaan, esimerkiksi viljelykasveista durra. Rautaa Kiinassa käytettiin valurautana, kun muualla käytettiin takorautaa, mikä johtui ilmeisesti sikäläisen rautaseoksen alhaisemmasta sulamispisteestä ja käytössä olleista palkeista.Mahajan, s. 24. Keskiajalle asti tekniikkaa siirtyi Kiinasta länteen, mutta jo uudenajan alussa asetelma oli muuttunut, ja länsimaiset ideat, kuten ruuvi siirtyivät Kiinan. ==Katso myös== *Laivanrakennus Kiinassa ja lähialueilla *Perinteinen kiinalainen lääkintä *Kiinalainen kalenteri ja astrologia *Kiinalainen kulttuuri ==Lähteet== * * ===Viitteet=== Luokka:Kiinan historia Luokka:Tekniikan historia Luokka:Kiinan tiede ja tekniikka
Algo Kärp

Algo Kärp (s. 13. huhtikuuta 1985 Viljandi) on virolainen uransa lopettanut maastohiihtäjä, joka edusti Skiclub Viljandi -seuraa. Liberecin MM- kilpailuissa 2009 Kärp sijoittui 15 kilometrin perinteisen hiihtotavan kilpailussa 57:nneksi. Vancouverin olympialaisissa 2010 Kärp sijoittui 50 kilometrin perinteisen hiihtotavan yhteislähtökilpailussa 41:nneksi ja viestijoukkueen mukana 14:nneksi. Oslon MM-kilpailuissa 2011 hän sijoittui samalla matkalla 23:nneksi ja Viron viestijoukkueen mukana kymmenenneksi. Val di Fiemmen MM-kilpailuissa 2013 Kärp sijoittui 50 kilometrin perinteisen hiihtotavan yhteislähtökilpailussa 47:nneksi. Sotšin olympialaisissa 2014 Kärp sijoittui 15 kilometrin perinteisen hiihtotavan kilpailussa 42:nneksi ja viestijoukkueen mukana kymmenenneksi. Maastohiihdon maailmancupissa Kärp kilpaili ensimmäisen kerran Otepäässä tammikuussa 2006. Ensimmäiset maailmancupin pisteensä hän saavutti tammikuussa 2010 oltuaan Otepään 15 kilometrin perinteisen hiihtotavan kilpailussa 29:s. Parhaimmillaan hän on sijoittunut henkilökohtaisissa kilpailuissa 16:nneksi Oslon 50 kilometrin perinteisen hiihtotavan yhteislähtökilpailussa maaliskuussa 2014. Kärp myönsi 4. maaliskuuta 2019 käyttäneensä veridopingia muun muassa Lahden MM-kisoissa 2017 ja Pyeongchangin olympialaisissa 2018. Kärp sai tapauksesta neljän vuoden urheilun toimintakiellon. Kärp lopetti uransa maastohiihtäjänä helmikuussa 2019. == Lähteet == Luokka:Virolaiset maastohiihtäjät Luokka:Dopingrikkomuksesta tuomitut hiihtäjät Luokka:Vuonna 1985 syntyneet Luokka:Elävät henkilöt
Turun kansallinen kaupunkipuisto

Turun kansallinen kaupunkipuisto on kesäkuussa 2013 Turkuun perustettu, Aurajoen alajuoksun varrella ja tuntumassa sijaitseva, pituudeltaan noin 15 kilometrin mittainen ja 22 nelikökilometrin laajuinen kansallinen kaupunkipuisto. Turun kansallisen kaupunkipuiston alue ulottuu koillisessa Kuralan Kylämäeltä lounaassa Aurajokivarren miljöön puistojen ja rakennettujen kulttuurikohteiden (kuten Turun tuomiokirkko, Turun vanha keskusta, Kakola, Turun linna) kautta Airiston äärelle Ruissalon saaren eteläkärkeen eli Kuuvannokkaan. Vuonna 2014 Suomen kansalliset kaupunkipuistot voittivat eurooppalaisen puutarhaperinneverkoston (EGHN) puutarhapalkinnon laaja- alaisten viheralueiden sarjassa. Tässä vaiheessa Suomessa oli jo kuusi kansallisia kaupunkipuistoa. Vuoden 2019 lopussa Suomessa oli yhdeksän kansallisia kaupunkipuistoa: Forssassa, Hangossa, Heinolassa, Hämeenlinnassa, Kotkassa, Kuopiossa, Porissa, Porvoossa ja Turussa. ==Lähteet== ==Aiheesta muualla== *Turun kansallinen kaupunkipuisto (esite, 2018, pdf) (turku.fi) *Kansallinen kaupunkipuisto (visitturku.fi) *Turun kansallinen kaupunkipuisto Perustamisselvitys (toim. Samuli Saarinen, 2007, pdf) (turku.fi) Luokka:Turun puistot Luokka:Turun luonto
Luciana Angiolillo

Luciana Angiolillo (oikealta nimeltään Luciana Nevi, 22. joulukuuta 1925 Rooma – 2015https://www.paginainizio.com/data-di-nascita/luciana-angiolillo.html) oli italialainen elokuvanäyttelijä. Pitkä, hoikka ja kaunis Angiolillo teki näyttelijädebyyttinsä lähes 30-vuotiaana Luciano Emmerin elokuvassa Camilla (1954). Ensimmäisen pääosansa hän sai Vittorio Salan elokuvassa Donne sole (1956). Angiolillo esitti lähinnä porvarisrouvan ja ”toisen naisen” rooleja ja tuli tunnetuiksi yhtenä Italian eleganteimmista näyttelijättäristä. Myöhemmin hän keskittyi perustamansa muotihuoneen johtamiseen. ==Elokuvia== * Herkules – Atlantiksen valloittaja, 1961 * Troijan urhot, 1961 ==Lähteet== ==Aiheesta muualla== * * Luokka:Italialaiset näyttelijät Luokka:Vuonna 1925 syntyneet Luokka:Vuonna 2015 kuolleet
Sekasorto (yhtye)

Sekasorto on helsinkiläinen punkyhtye, joka on perustettu vuonna 1985. Yhtyeen ensimmäisestä kokoonpanosta on mukana laulaja Kaide ja alkuperäisbasisti Timppa. Alkuperäisjäsenten lisäksi yhtyeessä on ollut mukana vuodesta 2017 kitaristi Joonas Walker Ikonen eli Walker (tunnetaan myös Valko-nimellä) ja rumpali Tapio Lepistö loppuvuodesta 2023. Sekasorron rumpali, punkgenressä kansainvälisesti kunnioitettu mies ja multilahjakkuus Janne Piipponen sekä alkuperäisbasisti Timo Mäntylä ovat vuonna 2025 sivussa. Sekasorron kokoonpanoissa vuosien varrella on soittanut noin 20 eri muusikkoa, muun muassa Jyrki ”Spider” Hämäläinen, joka soitti bassoa, ja Sami Vuorela, joka oli rummuissa samaan aikaan. Yhtye on ottanut kantaa niin laulun teksteissä kuin yhtyeen soittajien toiminnan kautta. Yhtye tunnetaan raivokkaasta lavaesiintymisestä, jossa musiikin lisäksi on erilaista rekvisiittaa ja kappaleiden välissä on poliittisia runoja ja agitaatiopuheita. Sekasorto on esiintynyt erilaisissa paikoissa ja tilaisuuksissa, kuten vallatuissa taloissa, soramontussa, festivaaleilla, pimeässä kellarissa, Finlandia-talossa (Kaide ja valvontakomissio), kuorma-auton lavalla, mielenosoituksissa ja kirkossa. Yleisönä on ollut muun muassa punkkareita, kansalaisaktivisteja, presidentti Mauno Koivisto, Tellervo Koivisto ja presidentti Tarja Halonen. Sekasorto on konsertoinut myös ulkomailla, kuten Lontoossa, Riiassa ja Tallinnassa. Sekasorron musiikkia on käytetty elokuvissa, radio-ohjelmien tunnuksissa ja tv-ohjelmissa. Sekasorto jatkaa edelleen alkuperäisellä, arvoilleen uskollisella tavalla keikkailua ja yhteiskunnallista vaikuttamista. == Julkaisut == * Anarkistinen Maailma -LP 1988 * Luonnon Puolesta -LP 1991 * ”Leimattu” -kappale Lepakon Hautajaiset -kokoelma CD:llä 2000 (äänitetty 1999) * ”Vihaan Poliiseja”- ja ”Sota” -kappaleet Perkeleen Punkit -kokoelma CD:llä 2001 * Oi Polloi ”Blame it on The system” /Sekasorto ”Fight against Repression” split EP (2019) == Lähteet == == Aiheesta muualla == * Ylen Elävä Arkisto: Vox Populi. Ote dokumentista Anna palaa vuodelta 1987, sisältää muun muassa Sekasorron laulajan Kaiden haastattelun * Yhtyeen kotisivut Luokka:Suomalaiset punkyhtyeet
Mara Berni

thumb|200px|Mara Berni vuonna 1955. Mara Berni (oikealta nimeltään Mara Bernasconi, s. 12. kesäkuuta 1932 Brunate) on italialainen näyttelijä. Berni valmistui pianistiksi, opiskeli näyttelemistä Teresa Franchinin johdolla ja aloitti esiintyjänuransa televisiossa. Hänen ensimmäinen elokuvansa oli Luigi Comencinin ohjaama Valkoista orjakauppaa Napolissa (La tratta delle bianche, 1953). Sivuroolit elokuvissa kuten L'amore in città (”Rakkautta kaupungissa”, 1953) tekivät Bernin tunnetuksi yhtenä 1950-luvun italiaisen elokuvan vaaleista povipommeista. Hänen ensimmäinen pääosansa oli Giorgio Bianchin elokuvassa Buonanotte... avvocato! (”Hyvää yötä, asianajaja”, 1955). Myöhemmin Berni näytteli lukuisissa vähäpätöisissä komedioissa ja seikkailuelokuvissa sekä työskenteli teatterissa ja televisiossa. ==Elokuvia== * Sansone, 1961 * La furia di Ercole, 1962 * Voittamaton Maciste, 1962 ==Lähteet== ==Aiheesta muualla== * Elonet: Mara Berni * Internet Movie Database: Mara Berni Luokka:Italialaiset näyttelijät Luokka:Vuonna 1932 syntyneet Luokka:Elävät henkilöt
American Association (1800-luku)

American Association (American Association of Base Ball Clubs) oli 2. marraskuuta 1881 Cincinnatissa perustettu ammattilaisbaseball liiga, joka oli olemassa kymmenen kautta 1882–1891. Tuona aikana se haastoi National Leaguen kilpailuun ammattilaisbaseballin herruudesta. NL ja AA pelasivat varhaista versiota World Seriesista seitsemän kertaa. Liigan tultua lakkautetuksi, muutamat sen joukkueista siirtyivät National Leagueen. ==Historia== American Association poikkesi monella tavalla puritanistisena pidetystä National Leaguesta. AA tarjosi mm. halvempia pääsylippuja, sunnuntaiotteluita sekä alkoholijuomien tarjoilua. National Leaguessa alkoholin myynti oli tuolloin kiellettyä, mutta AA:ssa ei asettanut tällaisia rajoitteita, varsinkin kun useiden sen joukkueiden tukena olivat panimot ja tislaamot. NL:n omistajat käyttivätkin liigasta halventavaa nimitystä The Beer and Whiskey League. AA:n ja NL:n mestareiden väliset ottelut olivat vähemmän järjestäytyneitä kuin moderni versio. Sarjan pituudet vaihtelivat kolmesta viiteentoista otteluun. NL voitti sarjoista neljä, AA yhden ja kaksi kertaa jäätiin tasatilanteeseen. American Associationia heikensivät koko sen olemassaolon ajan useat tekijät. Yksi oli joukkueiden taipumus hypätä National Leagueen. Johdonmukaisesti vahvempi NL oli paremmassa asemassa selvitäkseen hengissä vaikeissa olosuhteissa ja jotkut AA joukkueen omistajat omistivat joukkueen myös NL:ssa. Merkittävin takaisku AA:lle oli Players Leaguen perustaminen kaudeksi 1890. Yksikään pelaaja, joka on pelannut pääosan urastaan American Associationissa ei ole saanut paikkaa Baseball Hall of Famessa. Perinnöksi liigasta jäi muutama joukkue, jotka saivat pysyvästi paikan National Leaguessa. Pittsburgh Pirates siirtyi NL:aan kauden 1886 jälkeen, Bridegrooms/Dodgers ja Cincinnati Reds kauden 1889 jälkeen ja Browns/Cardinals liigan tultua lakkautetuksi kauden 1891 jälkeen. NL:n supistettua joukkuemääränsä kahdestatoista kahdeksaan kaudelle 1900 puolet jäljelle jääneistä joukkueista oli entisiä American Associationin jäseniä. Vuosisadan taitteessa esiintyi pyrkimystä elvyttää American Association henkiin. Takana olivat vuonna 1892 NL:aan liittyneet ja nyt ulos joutuneet Baltimore Orioles, Washington Senators ja Louisville Colonels sekä vuodesta 1889 NL:ssa pelannut Cleveland Spiders. Tämä yritys päättyi American Leaguen syntyessä. == Liigamestarit == Vuosi Joukkue Saldo GA Toinen Lähde 1882 Cincinnati Red Stockings 55-25 11.5 Philadelphia Athletics Baseball almanakka 1883 Philadelphia Athletics 66-32 1 St. Louis Browns 1884 New York Metropolitans 75-32 6.5 Columbus Colts 1885 St. Louis Browns 79-33 16 Cincinnati Red Stockings 1886 St. Louis Browns * 93-46 12 Pittsburgh Alleghenys 1887 St. Louis Browns 95-40 14 Cincinnati Red Stockings 1888 St. Louis Browns 92-43 6.5 Brooklyn Bridegrooms 1889 Brooklyn Bridegrooms 93-44 2 St. Louis Browns 1890 Louisville Colonels 88-44 10 Columbus Colts 1891 Boston Reds 93-42 8.5 St. Louis Browns merkinnät * voitti World Seriesin 1884-90 == Lähteet == == Aiheesta muualla == * SABR-National_Pastime, sivu 55:Not Bad for A Beer League Luokka:Major League Baseball
Lapin kirkko

Lapin kirkko on Lapin kappeliseurakunnan kirkko Raumalla, entisen Lapin kunnan kirkonkylässä. Punainen puukirkko on vuodelta 1760. Kellotapuli on rakennettu kirkkomaan ulkopuolelle pienelle mäelle ja se on vuodelta 1806. Kirkossa on noin 500 istumapaikkaa. Lapin kirkon rakentajiksi mainitaan Jaakko Simonpoika, Martti Jaakonpoika (luultavasti), Mikko Mikonpoika ja Matti tai Martti Iisakinpoika. Rakentajien puumerkit löytyvät hirsiseinistä, mutta niissä on tulkinnan varaa. Lisäksi tiedetään, että seurakunnan lukkari Job Höckert, joka oli myös kuuluisa kirkonrakentaja, suunnitteli kirkkoon sipulikattoisen tornin. Tornia ei enää ole. Kirkon ulkomuoto muuttui 1800-luvun alussa, kun ruotsalaisviranomaiset määräsivät kirkon muutettavaksi empiretyyliseksi, samassa yhteydessä rakennettiin erillinen kellotapuli. Kirkkoa on korjailtu runsaasti. Viimeisimpänä suurena työnä oli kahden sakaran välissä olevan sakariston rakentaminen uudelleen vuonna 1998. Kirkon sisätilojen maalaus on samalta vuodelta ja ulkopuoli on maalattu vuotta myöhemmin. Kirkossa ei ole alttaritaulua, vaan alttarin taustana on ikkuna ja siinä arkkitehti Ilmari Launiksen lasimaalaus vuodelta 1926. Saarnastuoli on peräisin kirkon rakentamisvuodelta. Tiedosto:Lappi church 1.JPG|Kellotapuli on vuodelta 1806. Tiedosto:Lappi church 2.JPG|Lasimaalaus alttarin taustaikkunassa. Tiedosto:Lappi church 3.JPG|Kirkon sakaristo. Tiedosto:Lappi church 5.JPG|Puuleikkauksia vuorilaudoissa. == Lähteet == == Aiheesta muualla == *Lapin kirkko Rauman seurakunnan sivuilla Luokka:Rauman kirkot Luokka:Suomen puiset ristikirkot Luokka:Suomen 1700-luvulla rakennetut rakennukset ja rakennelmat
Sekasorto

Sekasorto voi tarkoittaa seuraavia asioita: * Sekasorto, epäjärjestys, hämminki, sekaannus, kaaos, hajaannus tai anarkia. MOT Kielitoimiston sanakirja © Kotimaisten kielten keskus ja Kielikone Oy * Sekasorto (yhtye), suomalainen punkyhtye. == Lähteet ==
Terminator Genisys

Terminator Genisys on yhdysvaltalainen tieteis- ja toimintaelokuva, joka sai ensi-iltansa kesäkuussa 2015. Genisys toimii eräänlaisena uudelleenkäynnistyksenä Terminator-sarjalle, eikä se näin ollen jatka aikaisempien elokuvien juonta. 66-vuotias Arnold Schwarzenegger palasi näyttelemään Terminator-kyborgia, jonka ihokudos on vanhentunut. Edellisen kerran hän näytteli hahmoa vuoden 2003 elokuvassa Terminator 3: Koneiden kapina. Genisys on ensimmäinen Terminator-elokuva, jonka lopputeksteissä Schwarzeneggerin roolihahmo ei ole nimellä ”Terminator” vaan ”Guardian”. Elokuvan oli tarkoitus olla uuden trilogian käynnistys, ja sen jatko-osia kaavailtiin vuosille 2017 ja 2018. Genisys menestyi kuitenkin taloudellisesti huonosti, ja jatko-osasuunnitelma hylättiin. Vuonna 2017 uuden jatko- osasuunnitelman loivat ohjaaja Tim Miller sekä kahden ensimmäisen Terminator- elokuvan luoja James Cameron. Cameron tuotti elokuvasarjan kuudennen osan, Terminator: Dark Faten, joka sai ensi-iltansa marraskuussa 2019. Myös Schwarzenegger on mukana elokuvassa. == Rooleissa == == Soundtrack == Kesäkuussa 2015 julkaistun Terminator Genisys: Music from the Motion Picture albumin taustamusiikit ovat Lorne Balfen tekemiä.Discogs Lorne Balfe ‎– Terminator Genisys (Music From The Motion Picture) == Tuotanto == Kuvaukset alkoivat New Orleansissa 21. huhtikuuta 2014. Tuotantovaiheessa elokuvan koodinimi oli ”Vista”, joka viittasi elokuvasarjasta tuttuun ”Hasta la vista, baby” -repliikkiin.IBtimes Arnold Schwarzenegger Spotted on Set of Terminator: Genesis Elokuvan ensimmäinen traileri julkistettiin 4. joulukuuta 2014. Genisys-elokuvan ensi-ilta Suomessa oli 26. kesäkuuta 2015 ja Yhdysvalloissa 1. heinäkuuta.imdb Terminator Genisys (2015) - Release Info Se julkaistiin myös 3D-konversiona. == Lähteet == == Aiheesta muualla == * Virallinen kotisivu Luokka:Terminator-elokuvat Luokka:Paramount Picturesin elokuvat Luokka:Vuoden 2015 yhdysvaltalaiset elokuvat Luokka:Post-apocalypse-elokuvat Luokka:Elokuvat orvoista Luokka:IMAX- elokuvat
Venäjän tasavalta

Venäjän tasavalta () oli vuonna 1917 olemassa ollut Venäjän keisarikunnan lyhytikäinen seuraajavaltio. Virallisesti Venäjä oli tasavaltana 14. syyskuuta (J: 1. syyskuuta) – 7. marraskuuta (J: 25. lokakuuta) 1917, tosin keisarinvalta oli käytännössä päättynyt jo helmikuun vallankumoukseen saman vuoden maaliskuussa. Venäjän viimeinen keisari Nikolai II luopui vallasta helmikuun vallankumouksen yhteydessä 15. (2.) maaliskuuta 1917 ja luovutti kruunun veljelleen Mikael Aleksandrovitšille, joka kieltäytyi siitä seuraavana päivänä. Valta siirtyi Venäjän väliaikaiselle hallitukselle, kunnes Venäjän perustuslakia säätävä kansalliskokous päättäisi tulevasta valtiomuodosta. Väliaikainen hallitus julisti Venäjän tasavallaksi 14. syyskuuta, jo ennen perustuslakia säätävän kansalliskokouksen vaaleja. Venäjän tasavalta lakkasi olemasta lokakuun vallankumouksen seurauksena, jolloin sitä seurasi Neuvosto- Venäjä. == Lähteet == == Katso myös == *Venäjän tasavallan väliaikainen neuvosto == Aiheesta muualla == *Постановление о провозглашении России республикой (julistus Venäjän tasavallasta) *
Erkki Saksa

Erkki Saksa (s. 17. huhtikuuta 1944 Teuva) on suomalainen toimittaja, joka teki lähes 40 vuoden uran Yleisradiossa vuodesta 1968 lähtien. Saksan toimittamia ohjelmia olivat muun muassa Rivit ja välit (sanomalehtikritiikkiä), Ajankohtainen kakkonen, Kiitos ajatuksesta - mietelause illan päätteeksi -sarja, Maailma sanojen vankina -sarja (mediakritiikkiä) ja Vapauden valtakunta -sarja (yhdessä Timo-Erkki Heinon ja Risto-Olavi Koskisen kanssa), jossa kyseenalaistettiin aikansa suuria talous- ja sosiaalipoliittisia ”totuuksia”. Saksa on koulutukseltaan yhteiskuntatieteiden maisteri. Saksa on luennoinut ja esitelmöinyt paljon muun muassa joukkotiedotuksen etiikasta, tutkivan journalismin menetelmistä, dokumentista ja todellisuudesta, rauhasta ja journalismista, EU:n haasteista journalismille sekä mediakritiikistä muun muassa Yleisradion, eduskunnan, Tampereen yliopiston, SSL:n, SAL:n, Päätoimittajien yhdistyksen, Suomen tiedottajien liiton ja erilaisten opintopiirien tilaisuuksissa. Vuonna 1972 Saksa sai valtion tiedonjulkistamispalkinnon osana Ajankohtaisen kakkosen työryhmää. Vuonna 1981 hän sai yhdessä Vesa Toijosen ja Eero Ojanperän kanssa Vuoden paras tv-ohjelma -palkinnon ohjelmasta Uurnilla tavataan. Maailma sanojen vankina -ohjelmasta Saksa ja työryhmä saivat Ylen Kouran kunniamaininnan vuonna 1993 ja toisen sijan vuoden parhaiden tv-ohjelmien Telviskisassa vuosina 1992 ja 1993. Saksa ja Maailma sanojen vankina -ohjelman työryhmä saivat Vuoden Kiila -palkinnon vuonna 1994 ja Journalistiliiton Sananvapauden kunniastipendin ja -miekan 1995. Vuonna 1997 Saksa sai Suomen Mielenterveysseuran 100-vuotisjuhlapalkinnon tunnustuksena luovasta toiminnasta, joka on edistänyt mielen mahdollisuuksia. ==Lähteet== ==Aiheesta muualla== * Luokka:Suomalaiset toimittajat Luokka:Ylen toimittajat Luokka:Elävät henkilöt Luokka:Vuonna 1944 syntyneet
Viiruapotti

Viiruapotti (Melitograis gilolensis) eli aiemmalta nimeltään viirukaljumesikko on mesikoiden heimoon kuuluva varpuslintu. ==Levinneisyys== Viiruapottia tavataan Indonesiassa. Lajia on kuvattu suhteellisen yleiseksi, ja se on luokiteltu elinvoimaiseksi. ==Lähteet== Luokka:Mesikot
Tumma-apotti

Tumma-apotti (Philemon meyeri) eli aiemmalta nimeltään tummakaljumesikko on mesikoiden heimoon kuuluva varpuslintu. ==Levinneisyys== Tumma-apottia tavataan Indonesiassa ja Papua-Uudessa-Guineassa. Lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Mesikot
Ranta-apotti

Ranta-apotti (Philemon brassi) eli aiemmalta nimeltään rantakaljumesikko on mesikoiden heimoon kuuluva varpuslintu. ==Levinneisyys== Ranta-apottia tavataan pienellä alueella Indonesiassa. Lajin populaation uskotaan olevan pieni. Se on luokiteltu elinvoimaiseksi. ==Lähteet== Luokka:Mesikot
Eteläntöyhtökarakara

Eteläntöyhtökarakara (Caracara plancus) on etelän yleinen iso haukkalintuApu- lehti, Numero 8. 2014., Sivu 85. Eteläntöyhtökarakara on hiljattain erotettu omaksi lajikseen pohjantöyhtökarakarasta (Caracara cheriway)Brasilian lintuja:Eteläntöyhtökarakara. == Ulkonäkö ja koko == Eteläntöyhtökarakara on hiljattain erotettu omaksi lajikseen ja se eroaa lähisukulaisestaan pohjantöyhtökarakarasta (Caracara cheriway) mm. tummemman päälaen ja niukemmin juovikkaan selän, rinnan ja alaperän perustella. == Levinneisyys ja elinympäristö == Eteläntöyhtökarakara on melko yleinen kaikkialla Kaakkois- Brasiliassa. == Ravinto == Syö lihaa. == SukulaislajejaEteläntöyhtökarakara - ONKI == * Guadalupenkarakara (Caracara lutosa) * Pohjantöyhtökarakara (Caracara cheriway) == Lähteet == == Aiheesta muualla == * Luokka:Jalohaukat
Keltakurkkuapotti

Keltakurkkuapotti (Philemon citreogularis) eli aiemmalta nimeltään kaljumesikko on mesikoiden heimoon kuuluva varpuslintu. ==Levinneisyys== Keltakurkkuapottia tavataan Australiassa ja Indonesiassa. Lajin on kuvattu olevan mahdollisesti yleinen. Sen kannankehitys on vakaa, ja laji on luokiteltu elinvoimaiseksi. ==Lähteet== Luokka:Mesikot
Timorinapotti

Timorinapotti (Philemon inornatus) eli aiemmalta nimeltään timorinkaljumesikko on mesikoiden heimoon kuuluva varpuslintu. ==Levinneisyys== Timorinapottia tavataan Indonesiassa ja Itä-Timorissa. Lajia on kuvattu yleiseksi, ja se on luokiteltu elinvoimaiseksi. ==Lähteet== Luokka:Mesikot
Molukkienapotti

Molukkienapotti (Philemon fuscicapillus) eli aiemmalta nimeltään molukkienkaljumesikko on mesikoiden heimoon kuuluva varpuslintu. ==Levinneisyys== Molukkienapottia tavataan Indonesiassa. Laji on luokiteltu silmälläpidettäväksi, koska sen populaatio on pienenemässä elinympäristöjen tuhoutumisen takia. ==Lähteet== Luokka:Mesikot
Kainardža

Kainardža (, ) on kylä Bulgarian Dobrudžassa Silistran alueella Silistran kaakkoispuolella. Sen pinta-ala on 44,871 km². Vuonna 2012 kylässä oli 668 asukasta ja asukastiheys oli 14,9 henkeä neliökilometriä kohden. Asukasmäärä supistui 1,75 % edellisestä vuodesta. Kylässä tehtiin 24. heinäkuuta 1774 Venäjän ja Turkin kesken Kutšuk Kainardžin rauha, jossa tunnustettiin muun muassa Krimin riippumattomuus Turkista. == Lähteet == Luokka:Bulgarian kylät Luokka:Silistran alue
Luciano Marin

Luciano Marin (9. joulukuuta 1931 Rooma – 12. marraskuuta 2019) oli italialainen näyttelijä. Puhdasotsainen ja urheilullinen hyvän perheen poika aloitti uransa Pietro Germin elokuvassa L’uomo di paglia (”Olkinukke”, 1958). Hän esitti ihanteellisia poikaystäviä komedioissa, joista parhaita ovat Primo amore (”Ensirakkaus”, 1958) ja I tartassati (”Ahdistetut”, 1959). Marinista povattiin aikansa teini-idolia, mutta hänen uransa kääntyi pian laskuun. Hän näytteli useissa seikkailuelokuvissa, kunnes vetäytyi alalta 1960-luvun puolivälissä. ==Elokuvia== * Goliat ja barbaarit, 1959 * I giganti della Tessaglia, 1960 * Herkules – Atlantiksen valloittaja, 1961 * Maciste contro i mostri, 1962 * Le sette folgori di Assur, 1962 * Ercole, Sansone, Maciste e Ursus gli invincibili, 1964 ==Lähteet== ==Aiheesta muualla== * Elonet: Luciano Marin * Internet Movie Database: Luciano Marin Luokka:Italialaiset näyttelijät Luokka:Vuonna 1931 syntyneet Luokka:Vuonna 2019 kuolleet
Rekku

Rekku tarkoittaa seuraavia asioita: * Rekku, perinteinen suomalainen koirannimi * Pekka ”Rekku” Rechardt, suomalainen rock-kitaristi ja säveltäjä * Matti Kuortti (käytti myös nimeä Rekku Kuortti), suomalainen elokuvaäänittäjä * Rekku, suomalaisen Valse Triste -yhtyeen basisti vuosina 2008–2010 * Rekku, piirroshahmo Ville Vallattoman koira * Rekku, koira Ryhmä Hau -animaatiossa * Rekku Rescue, suomalainen eläinsuojeluyhdistys.
Korppi (täsmennyssivu)

Korppi voi tarkoittaa ainakin seuraavia: *korppi, varislintulaji *Korppi, tähtikuvio *”Korppi” (The Raven), Edgar Allan Poen runo *Korppi, veistos Vantaalla *Korppi, Liekki-yhtyeen albumi *Korppi (The Raven), yhdysvaltalainen elokuva vuodelta 1935 *Korppi (Le Corbeau), ranskalainen elokuva vuodelta 1943 *Korppi (The Raven), yhdysvaltalainen elokuva vuodelta 1963 *Korppi (The Raven), yhdysvaltalainen elokuva vuodelta 2012 * Korppi, WSOY:n julkaisema jännityskirjasarja == Nimenä == *Pieni Korppi (n. 1820–1889), arapahointiaanien päällikkö *Timo Korppi, suomalainen kustantaja == Kuvitteellisia hahmoja == *Korppi, hahmo animaatiosarjassa Alfred J. Kwak *Korppi, rikollispomo televisiosarjassa Salatut elämät *Kalevi Korppi, päähenkilö Jukka Parkkisen lastenkirjassa Korppi ja kumppanit *Morrigan Korppi, päähenkilö Jessica Townsendin kirjasarjassa Nevermoor == Katso myös == * Korppi-Tommola, suomalainen sukunimi
Supermicro

Supermicro (myös Super Micro Computer) on tietokonelaitteistoja suunnitteleva, kehittävä, tuottava ja myyvä yhdysvaltalainen yhtiö. Yhtiön päämaja on Kalifornian San Joséssa. Yhtiön osake on noteerattu NASDAQ-pörssissä. Yhtiön perusti Charles Liang vuonna 1993. Lokakuussa 2018 uutisoitiin, että yhtiö oli toimittanut asiakkailleen palvelimia joissa pintaliitoskomponentteja oli korvattu kiinalaisilla vakoilulaitteilla. Vuonna 2021 julkaistun raportin mukaan yhtiötä tutkittiin vuosia aikaisemmin yhtiöön soluttautuneiden tekijöiden vuoksi. Supermicro kertoi yhtiöön kohdistuneen tietomurtoja vuosina 2011 ja 2018. NSA:n entisen johtajan mukaan vuonna 2013 Yhdysvaltain hallinto päätti pitää löydökset salassa ja seurata hyökkäyksien etenemistä. Kahden viranomaisen mukaan tämä mahdollisti tietojen keräämisen Kiinan toiminnasta. Supermicron tietokoneiden BIOS-koodista löytyi suunnitteluvaiheessa lisättyä koodia. Joissakin tietokoneissa oli mukana mikropiirejä, jotka lisäsivät takaoven. Syyskuussa 2024 uutisoitiin Yhdysvaltain oikeusministeriön tutkinnasta yhtiöön. Yhtiötä on syytetty vuonna 2020 kirjanpitoon liittyvistä rikkomuksista. == Tuotteet == Yhtiön tuotteisiin kuuluvat muun muassa palvelimet, työasemat, tallennusjärjestelmät, tietoliikennelaitteet, virtalähteet ja niiden osat. == Lähteet == == Aiheesta muualla == *Supermicron virallinen sivusto Luokka:Yhdysvaltalaiset tietotekniikkayhtiöt
Kevyt Kanava

Kevyt Kanava Oy on yksityinen, radiotoimintaa harjoittanut mediatalo. Se sijaitsee Lapualla ja toimi pääosin Etelä- ja Keski-Pohjanmaan alueella. Elokuussa 2019 Sanoma Media Finland ilmoitti ostavansa Kevyt Kanava Oy:n radiotoiminnot. Kanavat liitettiin osaksi Nelonen Mediaa syyskuun 2019 alussa. Kevyt Kanava aloittaa Classic Hits -radiokanavan lähetykset maaliskuun lopussa 2023. == Kanavat == Kevyt Kanava hallinnoi alla olevia kanavia: *Aito Hitti *Aito Iskelmä * Aito Iskelmä Harju & Pöntinen (tv-kanava) * Aito Kajaushttp://www.kainuunsanomat.fi/kainuun-sanomat/kainuu/kevyt-kanava-oy- osti-radio-kajauksen/ == Lähteet == Luokka:Suomalaiset viestintäyhtiöt‎
Rudolf Buchheim

right|thumb|250px|Rudolf Buchheim Rudolf Buchheim (1. maaliskuuta 1820 – 25. joulukuuta 1879) oli saksalainen farmakologian professori Tartossa ja myöhemmin Gießenissä. Buchheimia pidetään ensimmäisenä modernin farmakologian edustajana. Hän hyväksyi kirjoittamaansa oppikirjaan vain sellaiset lääkkeet, joille voitiin tieteellisesti osoittaa tehoa. Buchheim tuli vuonna 1847 Tarton yliopiston ensimmäiseksi farmakologian professoriksi ja aloitti kotinsa kellarissa aktiivisen tutkimustyön. Hän jakoi lääkkeet niiden vaikutusten mukaan eikä kasvitieteellisen systematiikan mukaan. Hän pyrki selittämään lääkkeinä käytettävien kemikaalien vaikutukset niiden fysikaalis-kemiallisten ominaisuuksien perusteella. Tästä alkoi kriittinen farmakodynamiikka, joka hänen kuuluisiksi tulleiden oppilaidensa kuten Oswald Schmiedebergin aikana johti lääkeaineiden vaikutusmekanismien ymmärtämiseen ja reseptoriteorian syntymiseen. ==Lähteet== * Tuomisto J. & Koulu M.: Farmakologian historiaa. Teoksessa Koulu M, Mervaala E, Tuomisto J, Farmakologia ja toksikologia, 8. p., s. 22–24. Kustannus Oy Medicina, Kuopio 2012. ISBN 978-951-97316-4-3. Myös verkossa FarmToks Luokka:Saksalaiset farmakologit Luokka:Saksalaiset professorit Luokka:Vuonna 1820 syntyneet Luokka:Vuonna 1879 kuolleet
Liigacup 1994

Liigacup 1994 oli ensimmäinen järjestetty Suomen jalkapallon Liigacup. Myöhemmistä vuosista poiketen se pelattiin liigakauden jälkeen lokakuun kolmen viimeisen viikon aikana. Kilpailuun osallistuivat Veikkausliigan kuusi parasta joukkuetta TPV, MyPa, HJK, FC Jazz, RoPS ja FC Haka. Liigan kaksi parasta TPV ja MyPa selviytyivät suoraan välieriin. Liigacupin voittaja HJK sai rahapalkintona 100 000 markkaa. FC Jazzin ja Rovaniemen Palloseuran välinen ensimmäisen kierroksen ottelu ratkesi jatkoajalla niin sanottuun kultaiseen maaliin. == 1. kierros == \---- == Välierät == \---- == Loppuottelu == === Joukkueiden kokoonpanot Majasaari, Matti: "Sysimusta minuutti tuhona", Satakunnan Kansa 31.10.1994. Viitattu 8.3.2014. === HJK: 1\. Antti Niemi (mv) 2\. Aki Hyryläinen 5\. Jari Europaeus (kapteeni) 6\. Tommi Grönlund 8\. Vasili Karatajev (70. → 3. Pekka Onttonen) 9\. Pasi Tauriainen (87. → 14. Mika Lehkosuo) 10\. Ismo Lius 17\. Janne Saarinen 18\. Markku Kanerva 20\. Mika Kottila 22\. Marko Helin päävalmentaja: Jari-Pekka Keurulainen FC Jazz: 12\. Markus Juhola (mv) 2\. Lasse Karjalainen 4\. Vesa Rantanen 6\. Juha Riippa 7\. Jarmo Alatensiö (kapteeni) 8\. Jukka Ruhanen 10\. Risto Koskikangas 14\. Luiz Antônio 15\. Tomi Leivo-Jokimäki (75. → 20. Rami Nieminen) 16\. Piracaia 18\. Janne Puputti (83. → 5. Pasi Sulonen) päävalmentaja: Jussi Ristimäki == Parhaat maalintekijät == 3 maalia: * Ismo Lius, HJK * Jukka Ruhanen, FC Jazz 2 maalia: * Vasili Karatajev, HJK == Lähteet == * ===Viitteet=== == Aiheesta muualla == *"HJK ensimmäisen Liigacupin voittoon" Ylen Elävä arkisto Luokka:Liigacup Luokka:Vuoden 1994 jalkapallo
It’s No Secret

"It’s No Secret" on kappale Kylie Minoguen debyyttialbumilta Kylie (1988). Se julkaistiin singlenä 15. joulukuuta 1988 vain muutamassa maassa. Kappaleen kirjoittivat ja tuottivat Stock, Aitken ja Waterman. == Kappaleet == ;Pohjoisamerikkalainen 7" vinyylisingle ja kasetti # "It's No Secret" – 3:58 # "Made in Heaven" – 3:24 ;Pohjoisamerikkalainen 12" vinyylisingle # "It's No Secret" (Extended) – 5:46 # "Made in Heaven" (Maid in England mix) – 6:20 ;Japanilainen 7" vinyylisingle # "It's No Secret" – 3:58 # "Made in Heaven" – 3:24 ;Japanilainen 3" CD single # "It's No Secret" – 3:58 # "Look My Way" – 3:35 ;Japanilainen 12" vinyylisingle # "It's No Secret" (Extended) – 5:46 # "The Loco-Motion" (Sankie Mix - long version) – 6:55 ;Uuden-Seelannin 7" single # "It's No Secret" – 3:58 # "It's No Secret" (Instrumental) – 3:58 ;Australialainen 12" single # "It's No Secret" (Extended) – 5:46 # "It's No Secret" (Instrumental) – 3:58 == Listasijoitukset == Lista (1988) Korkein sijoitus Japani (Oricon) 4 Uusi-Seelanti (RIANZ) 47 Yhdysvallat (Billboard Hot 100) 37 == Esitykset konserteissa == * Showgirl Tour * Showgirl Homecoming Tour * For You, For Me Tour == Lähteet == == Aiheesta muualla == * Kylie Minoguen virallinen sivusto Luokka:Vuoden 1988 kappaleet Luokka:Kylie Minoguen kappaleet